(1) 2006 m. lapkričio 23 d. Komisijos sprendimas 2006/804/EB dėl ultraaukštų dažnių (UHF) juostoje veikiančių radijo dažninio atpažinimo (RFID) įrenginių radijo spektro suderinimo (OL L 329, 2006 11 25, p. 64). 2 lentelėje nurodytos sistemos ir įrenginiai: [a] Apskaitos įrenginiai – tai dvikrypčio radijo ryšio sistemų, kurios užtikrina nuotolinio stebėjimo, matavimo ir duomenų perdavimo pažangiųjų tinklų (elektros energijos, dujų, vandens) infrastruktūroje galimybę, radijo ryšio įrenginiai. [b] Pagalbos iškvietimo įrenginiai – tai radijo ryšio sistemos, suteikiančios galimybę uždaroje srityje nelaimės ištiktam asmeniui užmegzti patikimą ryšį ir išsikviesti pagalbą. Paprastai pagalbos iškvietimo prietaisai naudojami teikiant pagalbą senyviems arba neįgaliems žmonėms. [c] Lygio talpykloje matavimo radarai – tai specialūs radiolokacijos įrenginiai, įrengiami metalinėse ar gelžbetoninėse talpyklose arba panašiuose statiniuose iš medžiagų, kurių slopinimo savybės panašios, ir naudojami lygiui talpykloje matuoti. Talpyklos paskirtis – rezervuaras medžiagai laikyti. [d] Modelių valdymo įrenginiai – tai specialūs nuotolinio valdymo ir telemetrijos radijo ryšio įrenginiai, naudojami modelių (daugiausia mažų transporto priemonių modelių) judėjimui oru, žeme, vandens paviršiumi arba po vandeniu valdyti. [e] Pavojaus signalizavimo sistema – tai prietaisas, kuriame radijo ryšys naudojamas tam, kad būtų galima vykdyti pagrindinę funkciją, t. y. iškilus problemai ar susidarius ypatingoms aplinkybėms per atstumą duoti pavojaus signalą sistemai arba apie pavojų perspėti operatorių. Prie radijo signalizacijos prietaisų priklauso pagalbos iškvietimo prietaisai, taip pat saugumo ir saugos signalizacijos prietaisai. [f] Medicininių fiziologinių parametrų jutiklių tinklo sistemos (MBANS) yra naudojamos medicininiams duomenims gauti ir skirtos belaidžiam daugelio nedidelės galios ant kūno nešiojamų jutiklių ir (arba) vykdiklių bei ant (šalia) žmogaus kūno esančio valdymo įtaiso tinklui sukurti. [g] Duomenų tinklo prieigos taškas – tai stacionarus antžeminis mažojo nuotolio prietaisas, veikiantis kaip duomenų tinkle veikiančių kitų mažojo nuotolio prietaisų prisijungimo prie paslaugų platformų, esančių už to duomenų tinklo ribų, taškas. Terminas „duomenų tinklas“ reiškia kelis tinklą sudarančius mažojo nuotolio prietaisus (įskaitant tinklo prieigos tašką) ir belaidžius jų tarpusavio ryšius. [h] Belaidė medicininė kapsulinė endoskopija naudojama medicininiams duomenims ir žmogaus virškinamojo trakto vaizdams gauti gydytojui atliekant paciento apžiūrą. [i] Išmaniajame tachografe yra įrengta nuotolinio ryšio funkcija patikroms kelyje atlikti, kaip nurodyta Komisijos įgyvendinimo reglamento (ES) 2016/799 (OL L 139, 2016 5 26, p. 1) 14 priedėlyje. Masės ir matmenų sistemos skirtos patikroms pagal Europos Parlamento ir Tarybos direktyvos (ES) 2015/719 (OL L 115, 2015 5 6, p. 1) 10d straipsnį atlikti. Kiti 2 lentelėje nurodyti techniniai reikalavimai ir paaiškinimai: [1] 20-oje juostoje induktyviesiems įrenginiams taikomos didesnės lauko stiprio vertės ir papildomi naudojimo apribojimai. [2] 22, 24, 25, 27a ir 28 juostose induktyviesiems įrenginiams taikomos didesnės lauko stiprio vertės ir papildomi naudojimo apribojimai. [3] Galios riba taikoma uždaros talpyklos viduje ir atitinka – 41,3 dBm/MHz e. i. r. p. spektrinį tankį bandomosios 500 litrų talpyklos išorėje. [4] Siekdamos apsaugoti radioastronomijos tarnybą ar spektro naudojimą kitais nacionaliniais tikslais, valstybės narės gali nustatyti draudžiamas zonas ar imtis lygiaverčių priemonių, kad atitinkamose vietose sukasparnių kliūčių aptikimo įranga nebūtų naudojama. Sukasparnis apibrėžiamas kaip EASA CS-27 ir CS-29 (pagal ankstesnę sertifikavimo tvarką atitinkamai JAR-27 ir JAR-29). [5] Derinimo intervalo pagrindu prietaisas gali veikti visame dažnių diapazone. [6] Radijo dažninio atpažinimo žymenys atsako labai žemu galios lygiu (– 20 dBm e. r. p.) dažnių diapazonu apie radijo dažninio atpažinimo užklausiklių kanalus ir turi atitikti esminius Direktyvos 2014/53/ES reikalavimus. [7] Turi būti taikomi prieigos prie spektro ir trukdžių slopinimo būdai, kuriais užtikrinamas tinkamas veikimo charakteristikų lygis, atitinkantis Direktyvos 2014/53/ES esminius reikalavimus. Jei atitinkami metodai yra aprašyti darniuosiuose standartuose arba jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintas bent lygiavertis tiems metodams veiksmingumas. [8] Turi būti taikomi antenų reikalavimai, kuriais užtikrinamas tinkamas veikimo charakteristikų lygis, atitinkantis Direktyvos 2014/53/ES esminius reikalavimus. Jei atitinkami apribojimai yra aprašyti darniuosiuose standartuose arba jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintas bent lygiavertis tiems apribojimams veiksmingumas. [9] Naudojama spinduliuotės gaubtinė, kuria užtikrinamas tinkamas veikimo charakteristikų lygis, atitinkantis Direktyvos 2014/53/ES esminius reikalavimus. Jei atitinkami apribojimai yra aprašyti darniuosiuose standartuose arba jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintas bent lygiavertis tiems apribojimams veiksmingumas. [10] Naudojamas automatinis galios reguliavimas, kuriuo užtikrinamas tinkamas veikimo charakteristikų lygis, atitinkantis Direktyvos 2014/53/ES esminius reikalavimus. Jei atitinkami apribojimai yra aprašyti darniuosiuose standartuose arba jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintas bent lygiavertis tiems apribojimams veiksmingumas.